SET พลิกปิดลบ 8 จุด วิตกเทรดวอร์ระอุ หลังจีนเล็งใช้กฎหมายความมั่นคงฉบับใหม่ในฮ่องกง
SET พลิกปิดลบ 8 จุด วิตกเทรดวอร์ระอุ หลังจีนเล็งใช้กฎหมายความมั่นคงฉบับใหม่ในฮ่องกง โดยดัชนีปิดตลาดวันนี้ ที่ระดับ 1,337.51 จุด ลบ 7.60 จุด หรือ 0.56% มูลค่าการซื้อขาย 8.58 หมื่นล้านบาท
28 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,337.51 จุด ลบ 7.60 จุด หรือ 0.56% มูลค่าการซื้อขาย 8.58 หมื่นล้านบาท 
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ จากความตึงเครียดสถานการณ์ระหว่างสหรัฐฯ และจีน ที่มีมากขึ้น หลังจากที่ประชุมสภาประชาชนแห่งชาติจีน (NPC) มีมติเห็นชอบให้มีการบังคับใช้กฎหมายความมั่นคงแห่งชาติฉบับใหม่ในฮ่องกง ทำให้ตลาดในภูมิภาคบ่ายนี้เคลื่อนไหวทั้งในแดนบวก-ลบ โดยตลาดที่ติดลบจะเป็นตลาดหุ้นฮ่องกง, ตลาดหุ้นไต้หวัน และดาวโจนส์ฟิวเจอร์สก็ติดลบ จากความกังวลสถานการณ์ระหว่างจีน และสหรัฐฯ ขณะที่ตลาดในยุโรปเทรดบ่ายนี้ยังเคลื่อนไหวในแดนบวกได้จากแผนกระตุ้นเศรษฐกิจในยุโรป
อย่างไรก็ดี ตลาดฯก็ยังมีปัจจัยบวกจากการเปิดกิจกรรมทางเศรษฐกิจ ซึ่งวันนี้หุ้นจำพวก Global plays ได้อ่อนตัวลงกดดันตลาดฯ ขณะที่หุ้นที่ขึ้นจะเป็นพวกที่ยัง Laggard นำโดยหุ้นในกลุ่มแบงก์ที่ขึ้นนำตลาดฯวันนี้ พร้อมให้จับตาสถานการณ์ระหว่างจีน และสหรัฐฯ
สำหรับแนวโน้มการลงทุนในวันพรุ่งนี้ (29 พ.ค.) นายวีระวัฒน์ กล่าวว่า ตลาดฯคงจะยังผันผวน และมี upside จำกัด โดยให้แนวรับ 1,330-1,320 จุด ส่วนแนวต้าน 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  4,178.06 ล้านบาท  ปิดที่   23.40 บาท ราคาไม่เปลี่ยนแปลง
BBL     มูลค่าการซื้อขาย  3,752.04 ล้านบาท  ปิดที่  109.50 บาท เพิ่มขึ้น  7.00 บาท
KBANK   มูลค่าการซื้อขาย  3,692.86 ล้านบาท  ปิดที่   96.00 บาท เพิ่มขึ้น  5.50 บาท
PTT     มูลค่าการซื้อขาย  2,676.50 ล้านบาท  ปิดที่   35.50 บาท ลดลง   1.00 บาท
AOT     มูลค่าการซื้อขาย  2,611.69 ล้านบาท  ปิดที่   61.25 บาท ลดลง   0.25 บาท
ตลาดหุ้นเอเชีย

 